google/wiki40b huggingface dataset:
Inhalačný roztok

Prchavé rozpúšťadlá

Prchavé rozpúšťadlá sú kvapaliny, ktoré sa vyparujú pri izbovej teplote. Nachádzajú sa v rozličných hospodárskych a ľahko dostupných produktoch na domáce a priemyselné použitie. Do tejto skupiny patria rozpúšťadlá, odstraňovače starých náterov, kvapaliny na chemické čistenie, odstraňovače tukov, benzín, lepidlá, opravné laky a kvapaliny v tekutých popisovačoch s plsteným hrotom.

Aerosóly

Aerosóly sú rozprašovače, ktoré obsahujú hnacie plyny a rozpúšťadlá. Patria tu farby nanášané rozprašovaním, rozprašovače v dezodorantoch a tužidlách na vlasy, rozprašovače rastlinného oleja na varenie a rozprašovače na ochranu tkanín.

Plyny

Medzi plyny zaraďujeme lekárske anestézie, ktoré sa používajú vo výrobkoch na domáce použitie alebo v obchodných produktoch. K plynom používaným na anestéziu patrí éter, chloroform, halotan a oxid dusný, triviálne známy ako rajský plyn. Najviac využívaným zo spomínaných plynov je oxid dusný, ktorý sa môže nachádzať v dávkovačoch šľahačky a výrobkoch, ktoré zvyšujú oktánové čísla v závodných vozidlách. Medzi obchodnými produktami a výrobkami pre domácnosť, ktoré obsahujú plyny sú butánové zapaľovače, propánové nádrže, dávkovače šľahačky a chladiace mechanizmy.

Dusitany

Dusitany sú často považované za špecifickú skupinu inhalačných roztokov. Na rozdiel od väčšiny ostatných inhalačných roztokov, ktoré pôsobia priamo na centrálnu nervovú sústavu (CNS), dusitany zásadne rozširujú cievy. Patrí sem nitrobenzén, dusitan amylnatý (Isoamylnitrit), izobutil nitrit. Nitrobenzén sa nachádza napríklad v osviežovačoch vzduchu. Isoamylnitrit sa používa pri niektorých lekárskych diagnostických postupoch a predpisuje sa niektorým pacientom na bolesti srdca. Kým ostatné inhalačné roztoky sa používajú na zmenu duševného stavu, dusitany sa používajú hlavne ako afrodiziakum. Ampulky s dusitanom amylnatým, ktoré sa bežne nazývajú aj poppers alebo snappers sa s týmto účelom ilegálne rozširovali. Izobutil nitrit je ilegálna látka, ktorá sa často balí a predáva v malých fľaštičkách, ktoré sú tiež známe ako poppers. Inhalácia/vdychovanie týchto látok zvaných poppers môže byť veľmi nebezpečná, hlavne v kombinácií so stimulujúcimi drogami (napríklad metamfetamín, bežne známy ako speed a kokaín) a môže veľmi ťažko zasiahnuť zdravie, hlavne v prípade anémie alebo tehotenstva.
Larivière

Poloha

Obec má rozlohu 4,84 km². Najvyšší bod je položený 381 m n. m. a najnižší bod 354 m n. m.

Obyvateľstvo

Počet obyvateľov obce je 305 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Terjat

Poloha

Terjat má rozlohu 17,74 km². Najvyšší bod je položený 541 m n. m. a najnižší bod 378 m n. m.

Obyvateľstvo

Terjat má 214 obyvateľov (2009).
Graf vývoja obyvateľstva:
Zdroje: INSEE
Saint-Jean-d’Ataux

Poloha

Obec má rozlohu 12,11 km². Najvyšší bod je položený 157 m n. m. a najnižší bod 71 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Paul-le-Gaultier

Poloha

Obec má rozlohu 15,15 km². Najvyšší bod je položený 243 m n. m. a najnižší bod 84 m n. m.

Obyvateľstvo

Počet obyvateľov obce je 299 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Le Vert

Poloha

Obec má rozlohu 11,81 km². Najvyšší bod je položený 97 m n. m. a najnižší bod 35 m n. m.

Obyvateľstvo

Počet obyvateľov obce je 129 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Monodráma

Monodráma je dramatický žáner pre jedného herca, ktorý môže hrať jednu alebo aj viac postáv; je jednou z foriem divadla jedného herca.

História

Monodráma sa objavovala už v antickej dráme, kde bola významnou súčasťou starogréckeho divadla. Výrazný rozmach monodráma zaznamenala v Anglicku počas viktoriánskej éry, kedy sa po prvýkrát etablovala ako žáner. V opera sa monodráma pôvodne objavovala vo forme melodrámy. Prvky monodrámy implantovali do svojich vystúpení aj mnohí moderní umelci, najmä performanceri (napr. Laurie Andersonová)

Charakteristika

Základným špecifikom divadla jedného herca je samotný herec. Jeho existencia na javisku, vystupovanie i charizma jednoznačne ovplyvňuje celkový výsledok i všetky ostatné prvky inscenácie. Ako poznamenáva J. Grossman, divadlo jedného herca nadväzuje na „tradíciu monológu ako postupu výsostne dramatického a divadelného, prastarého a vždy a v najrôznejších poetikách odskúšaného.“ Podstatou monodrámy je teda monológ, „rozhovor, ktorý vedie postava sama so sebou.“ V skutočnosti však monodráma nie je iba samotný monológ, ale tento má v sebe aj konflikt dialógu, v rámci ktorého partnerom herca na javisku sa stáva divák.
Divadlo jedného herca si vyžaduje osobitý spôsob herectva – úprimný, bez pretvárky. Aj keď tento typ divadla pripúšťa istú mieru štylizácie, nadviazanie kontaktu s divákom musí byť autentické. Účinkovanie samotného herca na scéne kladie na neho oveľa vyššie nároky – stránke psychickej i fyzickej. Je to pohyb na hrane, kedy každé zle zvolené slovo, neadekvátna intonácia či nepatričný pohyb môžu nenávratne zrušiť kúzlo okamihu. Dôležitú úlohu v monodráme spĺňa rekvizita – tá môže byť personifikáciou, pomáha hercovi konať, prostredníctvom nej môže herec vyjadriť vzťah k inej (neprítomnej) osobe. Keďže tento spôsob divadla má oveľa menšiu možnosť využívať technické alebo výtvarné efekty, do popredia sa dostávajú téma a obsah.
Špecifickosť a sila divadla jedného herca tkvie predovšetkým v téme, v obsahu. Keďže tento spôsob divadla má oveľa menšiu možnosť využívania technických či výtvarných efektov, téma a obsah sa dostávajú do popredia. „Alfou i omegou naozaj zaujímavej monodrámy je text.... Text musí priniesť veľkú dramatickú situáciu, ktorá jednak umožní divákovi rýchlo prijať konvenciu divadla jedného herca a ktorá má sama v sebe obsiahnutú nutnosť konania. To, že postava monodrámy by mala mať osud s veľkým mravným konfliktom a jej téma by mala rezonovať s divákovou každodennou skúsenosťou, považujem za samozrejmé.“ (R. Růžička) 
Dĺžka inscenácie je obvykle výrazne kratšia oproti iným divadelným hrám a zvyčajne pozostáva z jediného dejstva.
Poix-de-Picardie

Poloha

Obec má rozlohu 11,66 km². Najvyšší bod je položený 190 m n. m. a najnižší bod 94 m n. m.

Obyvateľstvo

Počet obyvateľov obce je 2 388 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Malé Hincovo pleso

Názov

Názov Malého Hincovho plesa i okolitých Hincových ôk je odvodený od názvu Veľkého Hincovho plesa. Pravdepodobne, vyplýva z mena Hinco, t.j. Ignác. Ten, podľa ľudových povestí, mal v okolí plesa pásť ovce. Ponúka sa aj iné vysvetlenie. Je z čias, kedy baníci - haviari (hincovia) hľadali v tatranských dolinách zlato. Vynára sa aj predstava, že Hinco bol tajomný trpaslík, ktorý pomáhal baníkom pri dolovaní zlata.   Hinco, možno, mohlo byť priezvisko muža, ktorý tu voľakedy hľadal zlatú rudu. V slovenskom menoslove je veľa rodov, ktoré dnes používajú toto meno.

Turistika

Na juh sa otvára Mengusovská dolina, ktorou sa v turistickej sezóne dostaneme k okám i samotnému Veľkému Hincovmu plesu po  modrej značke od Popradského plesa za 1,5 hodiny. Vrátiť sa možno rovnakou cestou alebo pokračovať cez Vyšné Kôprovské sedlo a Hlinskú dolinu do Kôprovej doliny.
Playa del Inglés

Playa del Inglés je turistické letovisko, nachádza sa v južnej časti ostrova Gran Canaria. Jedno z najväčších turistických letovísk v Španielsku, spolu so susednými mestami tvorí konglomerát turistických stredísk na ostrove.

Prístup

Z Las Palmas do Playa del Inglés po diaľnici GC-1.

Opis

Administratívne patrí pod San Bartolomé de Tirajana, počet stálych obyvateľov je 7,515 (rok 2013). Obyvateľstvo stále rastie vďaka prisťahovalcom najmä zo Spojeného kráľovstva a škandinávskych krajín. Najväčšou výhodou Playa del Inglés sú rozľahlé piesočnaté pláže a duny ktoré sa nachádzajú na východ od Dunas de Maspalomas.
Stredisko sa začalo budovať od roku 1962. Od začiatku bolo plánované ako veľké centrum pre voľný čas a masovú turistiku. Prvý investor bol Alejandro Del Castillo Conde de la Vega Grande, ktorý sa rozhodol na začiatku 60. rokov vytvoriť centrum, ktoré by konkurovalo severu ostrova s hlavným mestom Las Palmas. Pred tým sa tu nachádzali paradajkové plantáže, ktoré neboli pre nedostatok vody na zavlažovanie plodín životaschopné. Za desať rokov po skúpení pozemkov začali vyrastať rôzne hotely, apartmány a bungalovy. Pri vstupe do strediska od diaľnice je viditeľné rozdelenie budovanie vysokým pásom hotelov pozdĺž pobrežia a bytových domov postavených na kopcoch. Na rozdiel od severného San Fernando, Playa del Inglés je letovisko orientované na zahraničných turistov, väčšina z nich sú z Nemecka, Škandinávie a Spojeného kráľovstva, aj keď v poslednej dobe sa to mení.

Infraštruktúra

Playa del Inglés nemá typické centrum, preto maloobchod, služby a reštaurácie sú umiestnené v nákupných centrách (skrátene CC = Centro Comercial). Najznámejšie a najvyhľadávanejšie je C.C.Yumbo, Kasbah alebo Cita.

Gay turistika

V priemere medzi 15 až 20 percentami turistov, ktorí navštívia ročne Playa del Inglés, patrí ku gay komunite. Od začiatku 70. rokov dvadsiateho storočia je Playa del Inglés svetovým centrom cestovného ruchu gayov. Až 16 rezortov v oblasti má exkluzivitu "gay only" ubytovania. Tento segment turistov priťahujú miestne piesočné duny ukončené veľkou nudistickou plážou ( gay pláž má číslo 7 ) a početné kluby, bary a reštaurácie (sústredené najmä v najväčšom gay nákupnom centre Európy C.C.Yumbo ).
Amyklas (kráľ Sparty)

Amyklas alebo Amyklás (starogr. Ἀμύκλας - Amylas/iný prepis Amyklás; lat. Amycles) bol v gréckej mytológii kráľ Sparty. 
Podľa antických autorov bol spartský kráľ Amyklas syn zakladateľa lakedaimónskeho kráľovstva Lakedaimóna a jeho manželky Sparty. Amyklas sa oženil s Diomédé pochádzajúcou z územia Lapithov a mali spolu synov Argala, Kynorta, Hyakintha a dcéru Laodameiu. 
Najmladší a najkrajší zo synov Hyakinthos sa stal priateľom boha Apolóna a o jeho priazeň bojoval aj boh západného vetra Zefyros. Táto ich rivalita sa skončila nešťastne, keď raz pri súťaži v hode diskom, zrazil žiarlivý Zefyros disk na Hyakithovu hlavu a tomuto zraneniu Hyakinthos podľahol. Aby spomienka na neho žila večne, Apollón z jeho krvi nechal vyrásť kvet, ktorý odvtedy nesie jeho meno a otec Amyklas zariadil, aby sa na jeho počesť v novozaloženom meste Amyklai konali každoročne pamätné oslavy.(sviatok Hyakinthian) Po smrti kráľa Amykla sa následníkom trónu v Sparte stal jeho najstarší syn Argalos.
Saint-Hilaire-Petitville

Poloha

Obec má rozlohu 9,99 km². Najvyšší bod je položený 31 m n. m. a najnižší bod 0 m n. m.

Obyvateľstvo

Počet obyvateľov obce je 1 384 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Le Thuit-Signol

Poloha

Obec má rozlohu 9,81 km². Najvyšší bod je položený 179 m n. m. a najnižší bod 103 m n. m.

Obyvateľstvo

Počet obyvateľov obce je 2 180 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cuchery

Poloha

Obec má rozlohu 7,03 km². Najvyšší bod je položený 249 m n. m. a najnižší bod 109 m n. m.

Obyvateľstvo

Počet obyvateľov obce je 433 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Appenzell Ausserrhoden

Dejiny

Osídľovanie tejto oblasti sa začalo v 7. a 8. storočí a to najmä pozdĺž rieky Glatt. Veľký vplyv na obyvateľstvo malo opátstvo v meste St. Gallen. Mesto Herisau sa prvýkrát spomína v roku 907 a kantón je prvýkrát pomenovaný v 1071. V roku 1401 spoločný kantón Appenzell povstal proti biskupovi a nastala séria konfliktov, ktorá trvala až do roku 1429. Appenzell sa tak stal nezávislým od opátstva. V roku 1513 sa Appenzell stal súčasťou Švajčiarskej konfederácie ako 13. kantón. Reformácia rozdelila územie Appenzell na dve časti, protestantský kantón Appenzell Ausserrhoden a rímskokatolícky Appenzell Innerrhoden.
V 16. storočí sa začal pomaly rozvíjať textilný priemysel, ktorý sa neskôr rozvinul na tkáčstvo a výrobu výšiviek. Tento priemysel však v rokoch 1920 a 1939 skolaboval. V roku 1834 bola prijatá ústava, ktorá sa reformovala v rokoch 1876 a 1908. V rokoch 1875 a 1913 prebiehala výstavba miestnej železničnej siete, ktorá pomohla priemyslu a rozvoju obyvateľstva v tejto oblasti, ktoré dosiahlo v roku 1910 maximum 57 973 obyvateľov. V 1934 bol Johannes Baumann ako prvý občan Appenzell Ausserrhodenu, zvolený do spolkovej rady (Bundesrat). Ženy získali volebné právo v 1972 ale iba na komunálnej úrovni a až v 1989 na úrovni kantónu. V roku 1994 boli dve ženy prvýkrát zvolené do vlády. o práve cudzincov voliť rozhodujú jednotlivé obce.
Kariérne štatistiky Angelique Kerberovej

Kariérne úspechy

Kerberovej prielom nastal na US Open 2011, kde sa zaradila v rebríčku na No. 92, porazila dvanástu nasadenú Radwańskú a dvadsiatu šiestu nasadenú Pennettovú a postúpila do jej prvého Grand Slamového semifinále kde podľahla v troch setoch deviatej nasadenej a neskoršej víťazke Stosurovej. Po turnaji sa dostala do najlepšej 40. rebríčka, konkrétne na 34 miesto vo WTA rebríčku.
Vo februári nasledujúceho roka, porazila Mariu Šarapovovú a Bartoliovú, dve najvyššie nasadené na Open GDF Suez a vyhrala prvý WTA singlový titul predtým ako dosiahla svoj prvý titul WTA Premier Mandatory dostala sa do semifinále v Indian Wells 2012, kde prehrala so svetovou jednotkou a víťazkou Viktóriou Azarenkovou. 
Po dosiahnutí jej najlepšieho kariérneho výsledku na French Open, si užila turnaj na tráve, kde sa dostala až do finále v Eastbourne a dostala sa tiež do semifinále na Wimbledone, kde prehrala proti tretej nasadenej Radwańskej. O pár týždňov neskôr sa Kerberová dostala do štvrťfinále na Londýnskej olympiáde 2012, kde podľahla Azarenkovej
V rokoch 2013 a 2014, dosiahla po druhýkrát semifinále na BNP Paribas Open, dostala sa do ďalších 2 finále na turnajoch WTA Premier 5 Tokyo a Doha a postúpila do jej druhého štvrťfinále na Wimbledone, keď porazila Šarapovovú v trojsetovom zápase v štvrtom kole. V roku 2015 Kerberová zvrátila je predchádzajúcu sezónu a rekord 0 – 4 vo finále v dvojhre a v roku 2015 vyhrala 4 tituly na antuke a tráve na turnajoch Family Circle Cup a Aegon Classic.
Kerberová začala sezónu 2016 finálovou účasťou na Brisbane International kde ju porazila Azarenková, potom však dosiahla svoj prvý Grandslamový titul na Australian Open, kde porazila Serenu Williamsovú v troch setoch. Týmto výsledkom zabránila Williamsovej aby dosiahla 22 grandslamový titul. Kerberová dosiahla svoje nové kariérne maximum, keď sa dostala na pozíciu No. 2. V Apríli dokázala úspešne obhájiť svoj titul na Porsche Tennis Grand Prix potom však vypadla hneď v prvom kole na French Open ale na ďalšom Grandslame dosiahla opäť veľký úspech, keď sa dostala do finále na Wimbledone. Kerberová dosiahla finále na Olympiáde v Riu de Janeiro 2016 a Western & Southern Open. Na US Open, sa Kerberová stretla s Češkou Plíškovou v Cincinnati s ňou vo finále prehrala ale vo finále na US Open dokázala Češku poraziť v troch setoch a vyhrala svoj prvý titul na tomto turnaji a druhý Grandslamový titul celkovo vo dvojhre. Plíškovej víťazstvo proti vítazke z minulého roka Serene Williamsovej znamenalo, že Kerberová sa stala No. 1 prvýkrát vo svojej kariére.

ITF Finále

Od Kerberovej profesionálneho debutu v roku 2003, vyhrala 11 ITF titulov v dvojhre. Taktiež dosiahla 5 ITF finále vo štvorhre, vyhrala v nich 3 tituly.
Darney (obec)

Poloha

Obec má rozlohu 7,92 km². Najvyšší bod je položený 351 m n. m. a najnižší bod 260 m n. m.

Obyvateľstvo

Počet obyvateľov obce je 1 198 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Stará rieka (prítok Tisovníka)

Stará rieka je vodný tok na juhu stredného Slovenska, v okresoch Zvolen a Veľký Krtíš. Je pravostranným prítokom Tisovníka a má dĺžku 41 km.

Prameň

Pramení v pohorí Javorie pod vrchom Priečne bralo (1 023,4 m n. m.) v nadmorskej výške cca 910 m n. m. na území VVP Lešť.
Korfu

Korfu (po novogrécky Κέρκυρα – Kerkyra, po starogrécky Κέρκυρα – Kerkyra alebo Κόρκυρα – Korkyra, po latinsky Corcyra, po taliansky Corfù) je jeden z Iónskych ostrovov v Grécku.
Nachádza sa pri Albánsku, na rozhraní Iónskeho a Jadranského mora. Má rozlohu 613 km² a 107 879 obyvateľov. Ostrov je zároveň rovnomenným okresom (nomos) v kraji Iónske ostrovy s hlavným mestom Kerkyra s takmer 40 000 obvyvateľmi.
Hospodárstvo ostrova je založené na turistickom ruchu, no dôležitým zdrojom príjmov sú výnosy z predaja olív a kumkvatov – trpasličích pomarančov.
Ardelu

Poloha

Obec má rozlohu 4,07 km². Najvyšší bod je položený 151 m n. m. a najnižší bod 142 m n. m.

Obyvateľstvo

Počet obyvateľov obce je 76 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
František Maxmilián Kaňka

Životopis

Vyučil sa v pražskej hute svojho otca Víat Václava Kaňku, neskôr študoval v Taliansku a Viedni. Po návrate zo zahraničia spolupracoval s G. B. Alliprandim, J.B. Santini-Aichelom, vykonával tiež stavby podľa projektov K. I. Dientzenhofera. Stal sa mešťanom na Starom Meste s bytom v Dlouhé ulici, kde prevádzkoval tiež pivovar. V roku 1709 spolu so sochárom Františkom Preisom usiloval o zriadenie pražskej Akadémie umení, ale neuspeli. Priatelil sa a spolupracoval s maliarom V. V. Reinerom a sochárom M. B. Braunom.
Úspešne vykonával úpravy zámkov, palácov a chrámov, v roku 1724 bol menovaný cisárskym architektom. Pracoval pre rády augustiniánov, jezuitov a cisterciánov, ďalej pre šľachtické rody Valdštejnovcov, Černínovcov, Mansfeldovcov, Pachtovcov z Rájova, Trautmansdorfovcov a pánov z Vrtby, z čoho mal nemalé príjmy. Pre rod Kinských postavil v rokoch 1721 – 1723 zámok Karlova Koruna pri Chlumci nad Cidlinou.
Pre rod Černínovcov projektoval o. i. zámok vo Vinoři, kaplnku v záhradnom paláci vo Viedni a dva paláce na Malej Strane v Prahe a dokončil palác na Hradčanoch. V službách ďalších rodov viedol napr. pre Vrtbovcov prestavbu zámku Konopiště, či projektoval úpravu Vrtbovskej záhrady na Malej Strane v Prahe, pre Valdštejnovcov postavil zámok a kostol v Loučeni a pre Pachtu z Rájova zámok v Liběchove. Podľa jeho plánov bol pre rád jezuitov postavený chrám sv. Klimenta či dostavaný internát Klementinum v Starom Meste v Prahe, ďalej viedol dostavbu piaristického chrámu Nájdenie sv. Kríža v Litomyšli, projektoval prestavbu konventu a prelatúry augustiniánskeho kláštora na Karlove v Novom Meste v Prahe, či Karolinum v Starom Meste v Prahe a dokončil konventuálnu budovu cisterciánskeho kláštora v Zbraslavi. Navrhoval tiež oltáre, pomníky a sochy. Stavby, ktoré vyprojektoval, realizoval celý rad jeho spolupracovníkov a žiakov.
Nadväzoval na klasicistickú formu baroka, ktorú spoznal u G. Alliprandiho. Postupne sa stal najproduktívnejším architektom českého baroka, so Santinim a Dientzenhoferovcami patril tiež medzi najvýznamnejších českých architektov. Svojou prácou prispel k zdomácneniu baroka v českej architektúre.
Beauchalot

Poloha

Obec má rozlohu 6,33 km². Najvyšší bod je položený 410 m n. m. a najnižší bod 295 m n. m.

Obyvateľstvo

Počet obyvateľov obce je 500 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Douriez

Poloha

Obec má rozlohu 8,84 km². Najvyšší bod je položený 102 m n. m. a najnižší bod 7 m n. m.

Obyvateľstvo

Počet obyvateľov obce je 308 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Taekwondo

Taekwondo [slovenská výslovnosť: tekvondo alebo tejkvondo] (iné názvy: taekwon-do [slov. výsl.: te(j)kvondo], tekvondo, täkwondo) je pomerne nový kórejský bojový šport a bojové umenie bez použitia zbraní, zameraný najmä na sebaobranu, sebaovládanie a zdravú sebadôveru. Má zaručiť úplné využitie sily a rýchlosti ľudského tela. Charakteristická je hlavne kopacia technika. Od 27. olympijských hier v Sydney je jedným z olympijských športov.

Charakteristika

Taekwondo sa skladá z vyše 3200 presne opísaných pohybov, kopov, pádov, úchopov, úderov, blokov, sekov a úhybov.
Prevažujú v ňom techniky silných kopancov z otočky a výskoku na horné partie protivníkovho tela. Prebralo veľa prvkov z karate a ďalších bojových umení. Na rozdiel napríklad od kung-fu je každá technika veľmi presne opísaná, takže výuka je značne štandardizovaná.

Teakwondo verzus taekkyon

Niektorí historici taekwondo zastávajú názor, že tvorcovia tohto športu praktizovali taekkyon (čítaj thäkkjon). Ale techniky taekkyonu nemajú veľa spoločného s taekwondom. V taekkyone dominujú techniky slúžiace na to, aby bol súper zbavený rovnováhy, kým v taekwonde prevažujú techniky silných kopancov z výskoku a otočky na horné partie protivníkovho tela.

Názov

Taekwondo (hangul: 태권도; hanča: 跆拳道) - je národné bojové umenie Kórey. Pôvodne vytvorené na vojenské účely, potom prispôsobené pre civilné potreby. Názov taekwondo sa skladá z kórejských slabík thä (태/跆) - udrieť, kwon (권/拳) - kop a do (도/ 道) čo znamená cesta alebo filozofia života.
Názov taekwondo bol prijatý 11. apríla 1955 súhlasom väčšiny kórejských majstrov bojových umení za účelom spojenia veľa rozmanitých štýlov (ako kongsu, taekkyon, Kwonbup, subakdo, tangsudo) pod názvom taesoodo. Za hlavného tvorcu tohto bojového umenia sa považuje majster Čhwe Hong-hi (최홍희/崔泓熙). On je aj autorom mena taekwondo, ktorý platí od roku 1957.
Slovenská florbalová extraliga mužov 2011/12

Systém súťaže

Po základnej časti, v ktorej hral každý s každým jedenkrát doma a vonku, nasledovalo play-off ôsmich najlepšie umiestnených tímov. Play-off sa hralo na 3 víťazné zápasy, v ktorých prvé 2 zápasy sa hrali na ihrisku lepšie umiestneného tímu. Zápas o 3. miesto sa nehral a o bronzových medailách rozhodlo lepšie umiestnenie porazených semifinalistov v základnej časti. Posledné 3 celky po základnej časti zostúpili do 2. ligy.
Majstrovstvá sveta v bejzbale mužov 2009

Organizátori

Prvými kandidátmi na usporiadanie MS 2009 boli Taliansko a Venezuela. Spočiatku bola organizácia predbežne pridelená Kube. Po tom, čo Taliansko prišlo s návrhom celoeurópskeho šampionátu, Kubánska bejzbalová federácia sa vzdala usporiadateľstva. V apríli 2008 na zasadnutí v Ríme IBAF oznámila organizátorov MS 2009. Špecifikom tohoto šampionátu bolo to, že sa hral prvýkrát vo viac ako jednom štáte. Skladal sa to štyroch kôl, pričom prvé 2 kolá sa hrali v ôsmich rôznych štátoch. Cieľom bolo presvedčiť členov Medzinárodného olympijského výboru, ktorí boli väčšinou z Európy, aby v Kodani v nasledujúcom roku zahlasovali na zasadnutí MOV o zotrvanie bejzbolu ako olympijského športu. Najviac zápasov sa hralo v Taliansku, spolu v 15 mestách, ktoré predtým organizovalo už 3 svetové šampionáty (1978, 1988, 1998); a v Holandsku, spolu v 3 mestách, ktoré predtým dvakrát organizovalo MS (1986, 2005). Ďalších 5 štátoch organizovalo po jednom turnaji prvého kola prvýkrát až na týchto MS. V júli 2009 zmenila IBAF jedno z hostiteľských štátov, keď nahradila Chorvátsko namiesto pôvodne plánovaného Ruska. Na všetky zápasy prišlo 126 799 divákov, z toho na prvé kolo 62 773 (30 zápasov), na druhé kolo 48 801 (56 zápasov) a na 3. kolo spolu s play-off 15 225 divákov (20 zápasov).

Skupina A

Praha

Skupina B

Barcelona

Skupina C

Sundyberg

Skupina D

Záhreb

Skupina E

Regensburg
Ciolkovskij (mesto)

Dejiny

Sídlo bolo založené v roku 1961. V roku 1969 bolo premenované na Svobodnyj-18. Od začiatku mal status uzavretého mesta, pretože tu vtedy sídlila divízia kozmických vojsk sovietskej armády a ležal tu aj dnes nepoužívaný kozmodróm Svobodnyj. V katastrálnom území Uglegorska prebieha výstavba nového kozmodrómu Vostočnyj s čím súvisí projekt vybudovania nového mesta v katastrálnom území Uglegorska. Toto 25-tisícové mesto by malo byť hotové už v roku 2018, má v ňom žiť personál kozmodrómu. Kozmodróm Vostočnyj má byť plnohodnotnou náhradou kozmodrómu Bajkonur, ktorý si Rusi prenajímajú od Kazachstanu.
V Ciolkovskom stojí stredná škola, základná umelecká škola, dve škôlky a nemocnica. Prebieha výstavba dreveného pravoslávneho chrámu.
Člnkovitá jama

Člnkovitá jama (fossa scaphoidea; z lat. scapha, gr. skafe - čln, vyhĺbenina) je horné, menšie pokračovanie krídlovej jamy.